1. GENERELT
   1. Disse alminnelige salgsbetingelser kommer til anvendelse såfremt annet ikke er skriftlig avtalt mellom partene
   2. DEFINISJONER

Selger: Oswo AS

Kjøper: Den som bestiller varen.

1. TILBUD / LEVERINGSAVTALE
   1. Selgers tilbud er avgitt på grunnlag av disse salgsbetingelser dersom ikke annet er avtalt. Ytterligere betingelser i tilbud eller ordre- bekreftelse kommer i tillegg til disse alminnelige betingelser.
   2. Tilbudet er uforbindende med mindre annet er skriftlig avtalt.
   3. Tilbud utarbeidet av Selger blir etter kundens aksept alltid re bekreftet i form av en ordrebekreftelse.
2. PRISER
   1. Alle priser er oppgitt i angitt valuta eksklusive merverdiavgift, skatt og øvrige avgifter med mer.
   2. Oswo tar forbehold om eventuelle prisstigninger, avgiftsendringer og valutajusteringer som måtte forekomme innenfor tilbudets og prosjektets gyldighet.
   3. Prisene gjelder FCA Moloveien 3, Horten, hvis ikke annet er avtalt.
3. BETALINGSBETINGELSER
   1. Betaling skal skje netto pr. 30 dager fra levering, hvis ikke annet er avtalt. Ved leveranser over verdi tilsvarende 500.000,- skal kunden stille tilfredsstillende bankgaranti godkjent av Selger, eller etter nærmere avtale.
   2. Ved oppdelte leveranser skal deler faktureres etter hvert som det leveres. Ved forsinket betaling skal kjøper betale morarente på forsinket etter gjeldende regler, eller beløp tilsvarende 0,05 % per dag på forsinket beløp. Selger har pant i varen inntil den er betalt i sin helhet.

1. LEVERINGSBETINGELSER
   1. Selgers leveringsbetingelser er FCA Moloveien 3, Horten, dersom ikke annet er avtalt
   2. Varene er levert og merket i samsvar med OSWO's standard praksis, dersom ikke spesiell merking, pakking eller andre forhold er skriftlig avtalt på forhånd.
   3. Dersom leveringsadresse avviker fra konto adresse, er det kundens ansvar å informere om dette.
   4. Forsendelse skjer normalt iht. avtale med den enkelte kunde.
   5. Dersom Selger betaler frakten, står Selger fritt til å velge transportør.
   6. Dersom Kjøper ønsker forsikring, må dette bestilles særskilt for Kjøpers regning.

1. LEVERINGSTID
   1. Leveringstid skal fremgå av Selgers ordrebekreftelse/leveringskontrakt.
   2. I de tilfeller hvor levering er avhengig av opplysninger fra Kjøper, og disse ikke fremskaffes til avtalt tid, kan Selger fastsette ny leveringstid.

1. GYLDIGHET
   1. Avgitte tilbud har normalt en gyldighet gitt i tilbudet. Leveringsavtale er først inngått når Selgers ordrebekreftelse foreligger.

1. PAKKSEDDEL
   1. Pakkseddelen skal kun angå leveranser til en bestilling og være merket ihht bestillingens krav. Pakkseddelen utfylles slik at hver enkelt varelinje korresponderer med bestillingen med hensyn til bestillingsnummer, kvantum og referanser.

1. FORSINKELSER
   1. Hvis Selger ikke er i stand til å opprettholde avtalt leveringstid eller når forsinkelsen fra selgers side ansees som sannsynlig, skal Kjøper underrettes uten unødig opphold. Selger skal, så sant det er mulig, gi beskjed om når leveransen kan påberegnes å finne sted.
   2. Dersom Selger ikke kan bebreides for forsinkelsen, skal leveringstiden utsettes med en tid som etter omstendighetene er rimelig.
   3. Hvis Selger ikke foretar levering innen den tid som er fastsatt i henhold til pkt. 9.2., er Kjøper berettiget til å heve avtalen for enda ikke leverte varer dersom forsinkelsen er vesentlig og at øvrige krav til informering og tid til rette opp forholdet er grovt misligholdt.
   4. Kjøper kan ikke påberope seg forsinkelser som grunnlag for ytterligere misligholdsbeføyelser, herunder erstatningsansvar overfor Selger.
2. RISIKO-OVERGANG OG FORSIKRING
   1. Risikoen for varene går over på Kjøper fra det sted forsendelsen påbegynner. Risikoens overgang ved forsendelsens begynnelse gjelder likeledes selv om annet leveringssted er avtalt
   2. Hvis Selger påtar seg å lagre varene, skjer dette for Kjøpers regning og risiko. Risikoen går i tilfelle over på kjøper fra det tidspunkt varene er ferdig produsert/sammenstilt
   3. Det er Kjøpers ansvar at transport og lagrede varer er forsikret. Selger kan imidlertid besørge forsikringen etter Kjøpers ordre, i så tilfelle belastes dette kjøper.
3. FORCE MAJEURE – ANNULASJON
   1. Hvis forhold som streik, lockout, maskinskade, strømstans, brann, eksplosjon, vannmangel, oversvømmelse, naturkatastrofe, transportvanskeligheter, sykdom, pandemi, utilstrekkelig tilførsel av råmaterialer, havari, mobilisering, pågående eller kommende krig hindrer eller i usedvanlig grad vanskeliggjør levering av bestilte varer, er Selger uten ansvar for følgende av dette. Kjøper og Selger kan helt eller delvis heve salget hvis slike forhold er har varig karakter. Hvis forholdene har midlertidig karakter, kan de kreve leveringstiden utsatt.
   2. Foretar Selgers leverandør annullasjon av noen art som berører Selger, har Selger tilsvarende rett til annullasjon ovenfor Kjøper.
   3. Hvis en av partene ønsker å påberope seg noen av de omstendigheter som er nevnt i pkt 11.1, må han uten ugrunnet opphold underrette den annen part.
   4. Om Kjøper av en eller annen grunn avbestiller eller reduserer antallet i forhold til den originale ordre, etter at ordrebekreftelse er sendt Kjøper, skal Selger skriftlig godkjenne avbestilling/endring. Kjøper er pliktig til å betale kostnader som er påført Selger frem til avbestilling/endring er bekreftet av Selger.
4. PATENT OG RETTIGHETER
   1. Ved tilvirkning av produkter iht. tegninger og spesifikasjoner som overleveres Selger av Kjøper, garanterer Kjøper at produksjonen kan foregå uten at tredjemanns patenter og rettigheter krenkes.
5. REKLAMASJON
   1. Leveransen skal oppfylle bestillingens spesifikasjoner og være i samsvar med angitte krav
   2. Kjøper skal snarest mulig og uten ugrunnet opphold etter mottak, undersøke leveransen, og umiddelbart reklamere til Selger dersom forsendelsen ikke samsvarer med bestillingen / bekreftelsen.
   3. Dersom reklamasjonen medfører retur av varer dekker Selger returfrakt kun når Selgers transportør benyttes. Forsendelse avtales og merkes med Selgers returnummer. Reklamasjon som ikke er berettiget krediteres ikke, og varen returneres på kjøpers regning.
   4. Ved transportskade må dette anmerkes på fraktbrev og meldes til Selger umiddelbart når Selgers transportør benyttes.
   5. Dersom leveransen lider av en mangel har Selger rett og plikt til å utbedre mangelen innen rimelig tid. Reklamasjoner som blir utbedret uten Selgers samtykke blir ikke refundert av Selger.

1. ANSVARSBEGRENSNINGER
   1. Selger har intet ansvar for skade eller tap som en følge av varens videre anvendelse eller for annet konsekvensansvar så som arbeidsutgifter, dagmulkt, skadeserstatning, eller for leietap eller annet, med mindre feil eller mangler ved varene kan føres tilbake til forsettlig eller grov uaktsomhet hos Selger. Selgers eventuelle erstatningsansvar gjelder ikke for noen del av leveransen lengre enn 1 år fra leveringsdato, og er under enhver omstendighet begrenset til varens salgspris fra Selger.
   2. Selgers tjenester som Industrialisering, teknisk tegning, alle former for produksjonskompetanse med mer, som er ment å bidra til Kjøpers utvikling er å anse som kun forslag og anbefalinger. Kjøper avgjør selv om disse skal benyttes, og er selv ansvarlig for eventuelle konsekvenser
2. TVISTER
   1. Avtalen er underlagt norsk rett. Eventuelle tvister mellom partene vedrørende en bestilling eller et salg, avgjøres av de alminnelige Domstoler og med Nordre Vestfold Tingrett som verneting.